**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**ZÁKON**

z ....... 2019,

**ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z. a zákona č. 221/2019 Z. z. sa mení a dopĺňa takto:

1. V § 59 odsek 2 znie:

„(2) Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné. Miesta v materskej škole neobsadené podľa § 59a ods. 2 sa obsadzujú v poradí podľa najvyššie dosiahnutého počtu bodov určeného pre každé prihlásené dieťa na základe súčtu bodov priradených ku kritériám stanoveným v prílohe č. 2 na základe údajov uvedených zákonným zástupcom v žiadosti o prijatie na predprimárne vzdelávanie. Ostatné podmienky prijímania určí riaditeľ materskej školy a spolu s kritériami stanovenými v prílohe č. 2 ich zverejní na verejne prístupnom mieste a na webovom sídle materskej školy, ak ho má zriadené.“.

2. V § 59 ods. 6 prvej vete sa na konci pripájajú tieto slová „a údaje potrebné na vyhodnotenie kritérií uvedených v prílohe č. 2“.

3. V § 59 ods. 7 sa za druhú vetu vkladá nová tretia a štvrtá veta, ktoré znejú: „Riaditeľ materskej školy najneskôr 15. júna, ktorý predchádza školskému roku, v ktorom sa má predprimárne vzdelávanie dieťaťa začať, zverejní celkový počet miest v materskej škole pre nasledujúci školský rok, počet miest v materskej škole obsadených podľa § 59a odsek 2 pre nasledujúci školský rok, zoznam detí prijatých podľa § 59a ods. 2 pre nasledujúci školský rok a zoznam všetkých ďalších prihlásených detí, prijatých i neprijatých pre nasledujúci školský rok, v poradí určenom podľa § 59 ods. 2 druhej vety. Deti sa v zoznamoch podľa predchádzajúcej vety identifikujú len menom a priezviskom.“.

4. V § 59 ods. 11 sa na konci pripájajú tieto slová „v poradí podľa najvyššie dosiahnutého počtu bodov určeného pre každé dieťa prihlásené podľa odseku 4 a prihlásené v priebehu školského roka na základe súčtu bodov priradených ku kritériám stanoveným v prílohe č. 2 na základe údajov uvedených zákonným zástupcom v žiadosti o prijatie na predprimárne vzdelávanie“.

5. V § 59 sa za odsek 11 vkladá nový odsek 12, ktorý znie:

„(12) Riaditeľ materskej školy rozhodne o neprijatí dieťaťa na predprimárne vzdelávanie alebo rozhodne o predčasnom ukončení predprimárneho vzdelávania dieťaťa podľa osobitného predpisu,[32aa)](https://www.slov-lex.sk/pravne-predpisy/SK/ZZ/2008/245/20210101.html#poznamky.poznamka-85) ak sa preukáže, že zákonný zástupca uviedol v žiadosti o prijatie na predprimárne vzdelávanie nepravdivé skutočnosti.“.

6. V § 162 sa slová „v prílohe“ nahrádzajú slovami „v prílohe č. 1“.

7. Doterajšia príloha sa označuje ako príloha č. 1 a dopĺňa sa príloha č. 2, ktorá vrátane nadpisu znie:

„Príloha č. 2 k zákonu č. 245/2008 Z. z.

**KRITÉRIA PRE URČENIE BODOVÉHO PORADIA**

|  |  |  |  |
| --- | --- | --- | --- |
| **Por. číslo** | **Kritérium** | | **Bodové ohodnotenie** |
| 1. | Trvalý pobyt dieťaťa v obci alebo mestskej časti hlavného mesta Slovenskej republiky Bratislava alebo v mestskej časti mesta Košice, ktorá je zriaďovateľom materskej školy | | Áno - 6 bodov  Nie – 0 bodov |
| 2. | Najvyšší vek dieťaťa dosiahnutý k 31. augustu kalendárneho roku, v ktorom prebieha zápis | 5 rokov a viac | Áno - 10 bodov  Nie – 0 bodov |
| 4 roky | Áno - 4 body  Nie – 0 bodov |
| 3 roky | Áno - 3 body  Nie – 0 bodov |
| 3. | Vek 3 rokov dieťaťa dosiahnutý od 1. septembra do 31. decembra kalendárneho roka, v ktorom prebieha zápis | | Áno - 2 body  Nie – 0 bodov |
| 4. | Sťažená sociálna situácia | | Áno - 3 body  Nie – 0 bodov |
| 5. | Dieťa so špeciálnymi výchovno-vzdelávacími potrebami | | Áno – 3 body  Nie – 0 bodov |
| 6. | Celodenná starostlivosť (zákonný zástupca žiada o prijatie dieťaťa na celodennú starostlivosť v materskej škole) | | Áno - 2 body  Nie – 0 bodov |
| 7. | Materskú školu alebo s ňou spojenú základnú školu navštevuje súrodenec dieťaťa | | Áno - 1 bod  Nie – 0 bodov |

Vysvetlivky:

1. Bodové poradie dieťaťa sa určí na základe súčtu priradených bodov od najvyššieho po najnižší podľa údajov uvedených v prihláške a v ďalších dokumentoch predkladaných s prihláškou.

2. Pri zhodnom počte bodov má prednosť vždy staršie dieťa. Pri zhodnom počte bodov a v prípade zhodného dátumu narodenia rozhodne riaditeľ o prijatí na základe posúdenia sociálnej situácie rodiny.

3. Sťaženou sociálnou situáciou na účely kritéria č. 4 sa rozumie situácia, ak je

a) aspoň jeden zo zákonných zástupcov dieťaťa poberateľom

1. dávky v hmotnej núdzi podľa osobitného predpisu[96)](https://www.slov-lex.sk/pravne-predpisy/SK/ZZ/2008/245/20210101.html#poznamky.poznamka-85)

2. starobného dôchodku podľa osobitného predpisu,[97)](https://www.slov-lex.sk/pravne-predpisy/SK/ZZ/2008/245/20210101.html#poznamky.poznamka-85)

3. invalidného dôchodku podľa osobitného predpisu u,[98)](https://www.slov-lex.sk/pravne-predpisy/SK/ZZ/2008/245/20210101.html#poznamky.poznamka-85) alebo

4. vdovského alebo vdoveckého dôchodku podľa osobitného predpis,[99)](https://www.slov-lex.sk/pravne-predpisy/SK/ZZ/2008/245/20210101.html#poznamky.poznamka-85)

b) zákonný zástupca dieťaťa, ktorý predkladá prihlášku, osamelým; za osamelého sa považuje zákonný zástupca, ktorý nežije v domácnosti s inou plnoletou fyzickou osobou, ktorá by sa podieľala na starostlivosti o dieťa a zároveň na úhrade nákladov spojených so starostlivosťou o dieťa, alebo

c) dieťa obojstranne osirotené a nie je v čase podania prihlášky osvojené.

4. Splnenie kritéria č. 4 preukazuje zákonný zástupca osvedčenou kópiou platného rozhodnutia o priznaní príslušnej dávky alebo dôchodku, okrem osamelosti zákonného zástupcu, ktoré sa preukazuje jeho čestným prehlásením, osirotenia dieťaťa, ktoré sa preukazuje úmrtným listom rodičov dieťaťa alebo iným dokladom preukazujúcim túto skutočnosť a absenciou osvojenia, ktoré sa preukazuje čestným vyhlásením zákonného zástupcu, že dieťa nie je osvojené.

5. Ak má dieťa sťaženú sociálnu situáciu z viac ako jedného dôvodu, získava za každý z dôvodov sťaženej sociálnej situácie 3 body.

6. Splnenie kritéria č. 5 sa preukazuje dokladmi podľa § 59 ods. 5 zákona.

7. Prijatie dieťaťa na adaptačný pobyt nie je dôvodom na nesplnenie kritéria č. 6.“.

Poznámky pod čiarou k odkazom 96 až 99 znejú:

„96) Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.

97) § 65 a nasl. zákona č. 461/2003 Z. z. v znení neskorších predpisov.

98) § 70 a nasl. zákona č. 461/2003 Z. z. v znení neskorších predpisov.

99) § 74 a nasl. zákona č. 461/2003 Z. z. v znení neskorších predpisov.“.

**Čl. II**

Tento zákon nadobúda účinnosť 1. januára 2021.